CELEX: 62014TN0640
Language: el
Date: 2014-08-20 00:00:00
Title: Υπόθεση T-640/14: Προσφυγή της 20ής Αυγούστου 2014 — Beul κατά Κοινοβουλίου και Συμβουλίου

17.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 409/50
            
         Προσφυγή της 20ής Αυγούστου 2014 — Beul κατά Κοινοβουλίου και Συμβουλίου
   (Υπόθεση T-640/14)
   2014/C 409/71
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Carsten René Beul (Neuwied, Γερμανία) (εκπρόσωποι: H. Pott και T. Eckhold, δικηγόροι)
   
      Καθών: Συμβούλιο της Ευρωπαϊκής Ένωσης και Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει τον κανονισμό (EΕ) 537/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος και την κατάργηση της απόφασης 2005/909/ΕΚ της Επιτροπής.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τους ακόλουθους λόγους.
   Ο προσφεύγων φρονεί, καταρχάς, ότι ο κανονισμός (ΕΕ) 537/2014 (1) δεν καλύπτεται από εξουσιοδοτική βάση.
   Επιπλέον, ο προσφεύγων διατείνεται ότι οι διατάξεις του κανονισμού 537/2014 προσβάλλουν απαραδέκτως την κατοχυρωμένη στο άρθρο 6, παράγραφος 1, ΣΕΕ, σε συνδυασμό με το άρθρο 15 του Χάρτη των Θεμελιωδών Δικαιωμάτων της Ευρωπαϊκής Ένωσης επαγγελματική ελευθερία. Ο προσφεύγων αναφέρει ότι η προσβολή της επαγγελματικής ελευθερίας δεν δικαιολογείται, ιδίως καθότι είναι δυσανάλογη. Επιπλέον, ο προσφεύγων προβάλλει παραβίαση της αρχής της επικουρικότητας.
   
      (1)  Κανονισμός (EΕ) 537/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος και την κατάργηση της απόφασης 2005/909/ΕΚ της Επιτροπής (ΕΕ L 158 σ. 77)